Ritratt: MIDI .td_uid_2_602f920d202e0_rand.td-a-rec-img{text-align:left}.td_uid_2_602f920d202e0_rand.td-a-rec-img img{margin:0 auto 0 0} MIDI issottomettiet masterplan ġdid għall-iżvilupp u r-restawr ta' Manoel Island lill-Awtorità tal-Ippjanar. Dan wara li l-Bord tal-Awtorità tal-Ippjanar, ftit tal-jiem ilu ordna s-sospensjoni tax-xogħlijiet li kienu qegħdin isiru fl-istess post. Aktar dwar il-każ Il-PA tissospendi x-xogħlijiet kollha f'Manoel Island Il-MIDI qalet fi stqarrija, li l-masterplan il-ġdid naqqas il-footprint tal-bini għal 10% tal-art flok is-26% li kien imfassal fil-kuntratt mal-Gvern. Skont l-istqarrija, il-pjan jinkludi wkoll :disinn aktar sostenibbli", b'żieda fl-ispazji miftuħa. Tiġdid fil-jott marina eżistenti MIDI qalet ukoll li l-masterplan il-ġdid jaħseb ukoll għal tiġdid fil-jott marina eżistenti biex jottijiet ta' qisien differenti jkunu jistgħu jitrakkaw b'mod aktar adegwat. Barra minn hekk, se tiżdied il-protezzjoni permezz ta' floating breakwater u l-islipway eżistenti fit-tramuntana ta' Manoel Island se tiġi upgraded bħala parti mill-iżvilupp. Il-Kap Eżekuttiv tal-MIDI, Mark Portelli qal li "il-ħtieġa li jkun mibdul il-masterplan irriżulta waqt proċess ta' investigazzjoni li sar taħt is-sorveljanza ta' arkeologu indipendenti fejn instabu fdalijiet arkeoloġiċi." Restawr ta' binjiet storiċi Il-MIDI stqarret ukoll li l-masterplan il-ġdid jirrispetta l-obbligi kollha tal-Kuntratt mal-Gvern fir-rigward tar-restawr tal-binjiet storiċi, partikolarment il-binja ta' Lazzarett li se tiġi restawrata u mibdula f'binja ta' użu kummerċjali b'element ta' ospitalità. L-istqarrija tgħid ukoll li l-kumpanija se tiżviluppa faċilitajiet sportivi biex jitgawdew mill-komunità Gżirjana, fosthom grawnd tal-futbol full-size għall-Gżira United FC u klabb tal-boċċi għad-dilettanti tal-lokal. Portelli żied jgħid li l-Manoel Island Foundation se tkompli tkun ta' skrutinju biex tiżgura li l-kundizzjonijiet kollha elenkati fil-Kuntratt mal-Gvern ikunu osservati għall-benefiċċju tal-pubbliku, partikolarment fejn jidħol aċċess għax-xtajta, il-wirt storiku, l-għoli tal-bini u l-ispazji miftuħin. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_602f920d20732_rand.td-a-rec-img{text-align:left}.td_uid_3_602f920d20732_rand.td-a-rec-img img{margin:0 auto 0 0}